人情是纸张张薄,事事如棋局局新。
贫在闹市无人问,富在深山有远亲。
不信但看宴中酒,杯杯先敬富贵人。
门前拴上高头马,不是亲来也是亲。
门前放根讨饭棍,亲戚故友不上门。
世上结交须黄金,黄金不多交不深。
纵令然诺暂相许,终是悠悠路行人。
有钱有酒多兄弟,急难何曽见一人。
胜者为王败者寇,只重衣冠不重人。
三贫三富不到老,十年兴败多少人。
在官三日人问我,离官三日我问人。
古人不见今时月,今月曾经照古人。
近水楼台先得月,向阳花木易逢春。
谁人背后无人说,谁人背后不说人。
百炼化身成铁汉,三缄其口学金人。
十分伶俐使七分,常留三分与儿孙。
君子落得做君子,小人枉自做小人。
山中自有千年树,世上难逢百岁人。
岂无远道思亲泪,不及高堂念子心。
堂上二老是活佛,何用灵山朝世尊。
平身不做皱眉事,世上应无切齿人。
越奸越狡越贫穷,奸狡原来天不容。
富贵若从奸狡起,世间呆汉喝西风。
求人须求大丈夫,济人须济急时无。
茫茫四海人无数,哪个男儿是丈夫。
人情是水分高下,世事如云任卷舒。
如山不怕伤人虎,只怕人情两面刀。
务求到处人情好,不饮随他酒价高。
知事少时烦恼少,识人多处是非多。
秋至满山皆秀色,春来无处不花香。
贫无达士将金赠,病有高人说药方。
美人卖笑千金易,壮士穷途一饭难。
少时总觉为人易,华年方知立业难。
用心计较般般错,退迟思量事事难。
世上闲愁千万斛,不叫一点上眉端。
毁身每是作恶日,成名皆在行善时。
莫把真心空计较,唯有大德享万年。
谗言败坏真君子,美色消磨狂少年。
神仙难断阴骘事,黄天不昧苦心人。
人恶人怕天不怕,人善人欺天不欺。
善恶到头终有报,只争来早与来迟。
平身不做亏心事,半夜敲门心不惊。
万事劝人休瞒昧,举头三尺有神明。
鬼神可敬不可谄,冤家宜解不宜结。
人生何处不相逢,莫因小怨动声色。
好义固为人所钦,贪利乃为鬼所笑。
贤者不炫己之长,君子不夺人所好。
善业可为须着力,是非闲杂莫劳心。
良田不由心田置,产业变为冤业折。
千年天地八百主,田是主人人是客。
阴地不如新地好,命运在人不在天。
有理问得君王倒,有钱难买子孙贤。
水暖水寒鱼自知,花开花谢春不管。
蜗牛角上校雌雄,石光火中争长短。
留心学到古人难,立脚怕随流水转。
少而寡欲颜色好,老不求官梦也闲。
妙药难医冤孽病,横财不富命穷人。
多情自古空遗恨,好梦由来最易醒。
命中只有八合米,走进天下难满升。
知恩报恩天下少,反面无情世间多。
荣宠旁边辱等待,贫贱背后福跟随。
各人生死各人了,管人闲事受人磨。
易涨易退山溪水,易反易覆小人心。
红粉佳人休说老,风流浪子莫叫贫。
龙游浅水遭虾戏,虎落平阳被犬欺。
得食猫儿强似虎,褪毛鸾凤不如鸡。
为人莫作千年计,三十河东四十西。
当路莫栽荆棘树,他年免挂子孙衣。
屋漏偏遭连阴雨,船慢又遇顶头风。
记得少年骑竹马,看看又是白头翁。
美人绝色原妖物,乱世多财是祸根。
畜生易度人难度,宁度畜生不度人。
天作棋盘星作子,水有源头树有根。
昨日花开今日谢,百年人有万年心。
北邙荒冢无贫富,云垒浮云变古今。
世事茫茫难自料,清风明月冷看人。
守口不谈新旧事,知心难得两三人。
欲知世情须尝胆,会尽人情暗点头。
是非只为多开口,烦恼皆为强出头。
人生七十古来稀,问君还有几春秋。
一家之计在于和,一生之计在于勤。
一朝天子一朝臣,一辈新鲜一辈陈。
一苗露水一苗草,一层山水一层人。
闷坐书馆闲操心,看来全是论古今。
书中有真就有假,世人认假不认真。
假作真时真亦假,真作假时假也真。
真真假假难分解,假者自假真自真。
回忆事情般般假,借假修真破迷津。
由来富贵三更梦,何必楚楚苦用心。